pythainlp/thai_wikipedia_clean_20230101 huggingface dataset:
ภาวะขาดเอนไซม์ HGPRT ทำให้เกิดการสะสมของกรดยูริกในของเหลวในร่างกายทุกอย่าง การรวมกันของการเพิ่มขึ้นของการสังเคราะห์และลดลงของการนำพิวรีนไปใช้นั้นนำไปสู่ระดับการผลิตของกรดยูริกที่ยิ่งสูงขึ้น ทั้งหมดนี้ได้ก่อให้เกิดระดับกรดยูริกในเลือดและในปัสสาวะสูง เกี่ยวพันกับโรคเกาต์และปัญหากับไตอย่างรุนแรง อาการทางประสาทวิทยาประกอบด้วยความสามารถในการควบคุมกล้ามเนื้อที่ต่ำลงและภาวะบกพร่องทางปัญญาระดับปานกลาง ภาวะแทรกซ้อนเหล่านี้โดยทั่วไปพบได้ตั้งแต่ผู้ป่วยมีอายุได้ขวบหนึ่ง เมื่อเริ่มเข้าสู่ขวบที่สอง ผู้ป่วยจะเริ่มมีพฤติกรรมทำร้ายตนเอง ประกอบด้วยการกัดริมฝีปากและเล็บ อาการทางประสาทวิทยารวมถึงการทำหน้าบูดบึ้ง (grimacing), การบิดตัวโดยไม่ได้ตั้งใจ (involuntary writhing) และการเคลื่อนไหวแขนและขาซ้ำ ๆ คล้ายกับที่พบในโรคฮันทิงตันส์ (Huntington's disease) สมุฏฐานของโรคในกรณีของความผิดปกติทางประสาทวิทยานั้นยังไม่ถูกค้นพบ นอกจากนี้การขาด HGPRT ทำให้ร่างกายไม่สามารถใช้งานวิตามินบี12ได้ ในผู้ป่วยชายบางรายจึงพบภาวะเลือดจางแบบเมกาลอบลาสติก (megaloblastic anemia)
โรค LNS นั้นถ่ายทอดผ่านเอ็กซ์ลิงก์รีเซสสีฟ การมิวเทชั่นของยีนนั้นมักมีมารดาเป็นพาหะและส่งต่อผ่านไปยังบุตร อย่างไรก็ตาม หนึ่งสามของกรณีทั้งหมดเป็นผลจาก "เดอนอวอ" (de novo; มาจากการมิวเทชั่นใหม่) และไม่พบประวัติจากทางครอบครัว โรค LNS นั้นปรากฏตั้งแต่แรกเกิดในทารกชาย ส่วนใหญ่แต่ไม่ใช่ทั้งหมด ผู้ที่ป่วยด้วยโรคนี้มักมีปัญหาทางจิตและทางกายอย่างรุนแรงไปตลอดชีวิต มีเพียงสองสามกรณีในโลกเท่านั้นที่พบความผิดปกตินี้ในสตรี
Lesch-Nyhan syndrome
Lesch—Nyhan syndrome
หมัน
เจ้าหญิงเบียทริซแห่งยอร์ก
มหาวิทยาลัยโทไก
สนามกีฬาชือครือ ซาราโจลู
สนามกีฬาอึลเกอร์ หรือชื่อเดิม สนามกีฬาชือครือ ซาราโจลู เป็นสนามกีฬาที่ตั้งอยู่ในเขคาดึเกยของอิสตันบูล ประเทศตุรกี และเป็นสนามเหย้าของเฟแนร์บาห์แช สนามแห่งนี้เปิดใช้งานใน ค.ศ. 1908 และปรับปรุงใหม่หลายครั้ง ในช่วง ค.ศ. 1929–1932, ค.ศ. 1965–1982, ค.ศ. 1999 และ ค.ศ. 2006 ต่อมาในวันที่ 4 ตุลาคม ค.ศ. 2006 สนามกีฬาอึลเกอร์ได้รับเลือกให้เป็นสนามในนัดชิงชนะเลิศยูฟ่าคัพปี 2009 ทำให้สนามแห่งนี้กลายเป็นสนามแห่งสุดท้ายที่ใช้จัดการแข่งขันนัดชิงชนะเลิศยูฟ่าคัพก่อนที่จะมีการเปลี่ยนชื่อการแข่งขันเป็นยูฟ่ายูโรปาลีกในฤดูกาล 2009–10
โวดาโฟนพาร์ก
โวดาโฟนพาร์ก เป็นสนามกีฬาอเนกประสงค์ติดตั้งเก้าอี้ครบทุกที่นั่ง ตั้งอยู่ที่เขตเบชิกทัชในอิสตันบูล ประเทศตุรกี และเป็นสนามเหย้าของเบชิกทัชฌิมนัสติกคูลือบือ ตัวสนามถูกสร้างขึ้นบนพื้นที่ของสนามกีฬาอีโนนือ ซึ่งเป็นสนามเหย้าแห่งเก่าของสโมสร โวดาโฟนพาร์กมีความจุ 41,188 ที่นั่ง และเคยใช้จัดการแข่งขันยูฟ่าซูเปอร์คัพ 2019
โวดาโฟนพาร์กมีที่นั่งรับรองพิเศษ 144 ที่นั่ง และมีห้อง "1903 เลาจ์" ซึ่งรองรับได้ถึง 1,903 คน นอกจากนี้ ยังมี "อัฒจันทร์ 1903" ซึ่งจุคนได้ 636 ที่นั่ง ที่นั่งสำหรับบุคคลพิเศษในสนามติดตั้งระบบถ่ายทอดสดโทรทัศน์ ระบบโฆษณา และสารสนเทศผู้เล่น สนามกีฬาแห่งนี้มีภัตตาคารเนื้อที่ 2,123 ตารางเมตร, ภัตตาคารระเบียงเนื้อที่ 2,520 ตารางเมตร และที่จอดรถบุคคลพิเศษซึ่งรองรับได้ 600 คัน สนามแห่งนี้ถือเป็น 'สมาร์ทสเตเดียม' ซึ่งแฟนสามารถใช้เทคโนโลยีสเตเดียมวิชันและไวไฟความเร็วสูง ซึ่งเป็นความร่วมมือกับซิสโก
การทำลายสนามแห่งเก่าหรือสนามกีฬาอีโนนือ เริ่มต้นขึ้นเมื่อวันที่ 2 มิถุนายน ค.ศ. 2013 โดยยังคงเหลืออัฒจันทร์เอสกี อาชิก ซึ่งจะไม่ถูกทำลาย งบประมาณในการทำลายอยู่ที่ 80 ล้านยูโร ส่วนสนามแห่งใหม่ถูกออกแบบโดยสถาปนิกชาวเยอรมัน บึนยามิน เดอร์มัน โดยออกแบบให้สอดคล้องกับภูมิทัศน์ทางธรรมชาติและประวัติศาสตร์ของบอสฟอรัส
Vodafone Park
อธิป เจริญชัยสกุลสุข
อธิป เจริญชัยสกุลสุข ชื่อเล่น เก่ง (เกิด 20 กุมภาพันธ์ พ.ศ. 2530) เป็นอดีตนักร้องเด็กวงลูกหินที่เคยมีผลงานภายใต้ค่ายจีเอ็มเอ็มแกรมมี่ ที่สร้างปรากฏการณ์ใหม่ในวงการดนตรีของเมืองไทยในยุคนั้น ด้วยการเป็นนักร้องเด็กที่อายุน้อยและเล่นกีตาร์เอง และต่อมาเคยออกอัลบั้มเพลงเดี่ยวภายใต้ค่ายสหภาพดนตรี ปัจจุบันเขาเป็นนักร้อง, นักดนตรี, นักแต่งเพลง, โปรดิวเซอร์เพลง, พิธีกร, นักพากย์ และนักธุรกิจชาวไทย &lt;br&gt;
เขามีส่วนร่วมในการแต่งเพลงของตัวเองในช่วงที่ทำเพลงในอัลบั้ม "A Trip with Keng" ในสังกัดค่ายเพลงสหภาพดนตรี และยังได้แต่งเพลงให้กับนักร้องคนอื่นๆ ด้วย ผลงานเพลงล่าสุดของเขาในชื่อ "Atip อธิป" ในช่วง 2 ปีที่ผ่านมา ได้แก่ เพลง "สามฤดู", เพลง "รักไม่มีเสียง" และเพลง "ทำบุญด้วยอะไร"
อุปสมบท.
เก่ง อธิป อุปสมบทเมื่อวันที่ 12 กันยายน พ.ศ. 2559 ณ วัดลาดปลาเค้า ถนนลาดปลาเค้า แขวงจรเข้บัว เขตลาดพร้าว กรุงเทพมหานคร แล้วได้เดินทางไปจำวัดอยู่ที่ศูนย์วิปัสสนาไร่เชิญตะวัน ต.ห้วยสัก อ.เมือง จ.เชียงราย โดยได้เป็นลูกศิษย์ของพระเมธีวชิโรดม (วุฒิชัย วชิรเมธี) โดยได้ฉายาทางธรรมว่า อฺธิป สุเขสิโน แปลว่า ผู้แสวงหาสุข
วงลูกหิน.
ปี พ.ศ. 2544 เก่ง อธิป เป็นหนึ่งในนักร้องดูโอเด็กร่วมกับ ร็อค - ดนตรี เดชะ ออกอัลบั้มเพลงภายใต้ชื่อวงลูกหิน อัลบั้ม "ลูกหิน" ในสังกัดจีเอ็มเอ็ม แกรมมี่ โดยมีณรงค์ เดชะ อดีตนักร้องวงสเตอร์ เป็นโปรดิวเซอร์ โดยมีผลงานเพลง "Say โจ๊ะ" และเพลง "ฮือ...ฮือ" เป็นเพลงสร้างชื่อและยังอยู่ในความทรงจำของหลายๆ คนมาจนถึงปัจจุบัน
ในการออกอัลบั้มนี้ เก่ง และร็อค ทั้งร้องเพลงและเล่นกีตาร์เอง ซึ่งเรียกได้ว่า เป็นศิลปินคู่หูดูโอเด็กวงแรกที่เล่นกีตาร์ด้วยตัวเองของไทย และเป็นศิลปินที่อายุน้อยที่สุดของวงการเพลงเมืองไทยในตอนนั้น เลยทีเดียว (ร็อค อายุเพียง 9 ปี ส่วน เก่ง อายุ 14 ปี)
สองหนุ่มน้อยวงลูกหินก็ได้มีโอกาสร่วมงานกับศิลปินวัยรุ่น 22 คนของค่ายแกรมมี่ในยุคนั้น ออกอัลบั้ม "Cheer" ซึ่งเป็นโปรเจกต์พิเศษของค่าย โดยวงลูกหินได้มีส่วนร่วมร้องเพลง "We come to cheer" (รวมศิลปิน), เพลง "Boom" (รวมศิลปิน) และเพลง "โห่" (ร่วมกับ นาตาลี สติเบิร์ท) และต่อมา ค่ายแกรมมี่ได้จัดแสดงคอนเสิร์ต CHEER Greet Toom Boom ใน ปี พ.ศ. 2544 ด้วย
นักร้องเดี่ยว.
ปี พ.ศ. 2555 ออกอัลบั้มเดี่ยว ในชื่ออัลบั้มว่า "A Trip with Keng" ในสังกัดค่ายเพลงสหภาพดนตรี โดยมี ดี้-นิติพงษ์ ห่อนาค รับหน้าที่ดูแลการผลิตและเป็นโปรดิวเซอร์ให้ และดี้ ยังร่วมกำกับมิวสิกวิดีโอเพลงแรกคือเพลง "ที่ตรงนี้ว่างเสมอ" อีกด้วย ในอัลบั้มนี้ ยังมีเพลง "ก้อนหินของฉัน" ซึ่งถือเป็นอีกเพลงที่สร้างชื่อให้เก่ง เพลงนี้แต่งโดย ดี้-นิติพงษ์ เป็นเพลงแก้ของเพลง "ก้อนหินก้อนนั้น" ของโรส-ศิรินทิพย์ หาญประดิษฐ์ ที่แต่งโดย ดี้-นิติพงษ์ เช่นกัน
ปี พ.ศ. 2561 เก่ง อธิป ได้หวนกลับมาเดินทางตามความฝันในการเป็นศิลปินเต็มตัวอีกครั้ง ในชื่อ "Atip อธิป" โดยได้ทำงานร่วมกับโปรดิวเซอร์เพลงชื่อดัง ม่อน-มุรธา ร่วมรักษ์ เพลงทุกเพลงในนามศิลปินอิสระนี้ เก่งจะมีส่วนในการแต่งเนื้อร้อง ทำนอง เรียบเรียงเองทั้งหมด ซิงเกิลเพลงแรกของเก่งในนาม "อธิป" คือเพลง "สามฤดู" เพลงที่สอง คือเพลง "รักไม่มีเสียง" และ ในปี พ.ศ. 2562 เพลง "ทำบุญด้วยอะไร" ล่าสุด ปี พ.ศ. 2563 คือ เพลง "ที่ว่างข้างฉัน"
ซิงเกิลรับเชิญ.
ปี พ.ศ. 2559 เพลง "เป็นเพราะฝน" (Teardrops) ของวงโพลีแคต (Polycat) โดยการทำดนตรีและเรียบเรียงใหม่ของกลุ่ม Madpuppet Studio
ปี พ.ศ. 2561 เพลง "สามฤดู" เรียบเรียงทำนองใหม่ในเวอร์ชันอะคูสติก และขับร้องร่วมกับพลอยชมพู (Jannine Wiegel) เน็ตไอดอล นักร้องชื่อดัง
ปี พ.ศ. 2563 เพลง "Live And Learn (ลีฟ แอนด์ เลิร์น)" ของบอย โกสิยพงษ์ โดยนำมาเรียบเรียงดนตรีและการร้องใหม่ ร้องร่วมกับปอ อรรณพ ทองบริสุทธิ์ แชมป์ AF7
คอนเสิร์ต.
22 กุมภาพันธ์ 2556 คอนเสิร์ต ทีวี 3 สัญจร จังหวัดมหาสารคาม จัดขึ้น ลานหน้าศูนย์การค้าเสริมไทยคอมเพล็กซ์ อำเภอเมือง จังหวัดมหาสารคาม
31 พฤษภาคม-1 มิถุนายน 2556 คอนเสิร์ตแจ๊สระดับอินเตอร์ HUA HIN JAZZ FESTIVAL ถูกจัดขึ้น ณ บริเวณชายหาดหัวหิน จังหวัดประจวบคีรีขันธ์
11 ธันวาคม 2561 มินิคอนเสิร์ต ภายใต้แคมเปญ รพ.ราชวิถี ต่อชีวิต เติมบุญ คูณ2 ซึ่งเป็นกิจกรรมหนึ่งในโครงการ รพ.ราชวิถี ดีต่อใจ ได้ต่อบุญ ปี2 จัดขึ้น ณ บริเวณลานอเนกประสงค์ โรงพยาบาลราชวิถี
8 ธันวาคม 2562 คอนเสิร์ตการกุศลเพื่อเด็กปากแหว่ง เพดานโหว่ Together as One for Children Presented by Rotary in Thailand
ผลงานอื่นๆ ในวงการบันเทิง.
นักแต่งเพลง และโปรดิวเซอร์เพลง.
เก่ง อธิป ได้ทำงานในฐานะนักแต่ง โดยเริ่มตั้งแต่การมีส่วนร่วมในการแต่งทำนองเพลงในอัลบั้ม "A Trip with Keng" ซึ่งเป็นอัลบั้มเดี่ยวของเขาเอง ได้แก่ เพลง "ที่สุดก็เจอเธอ", เพลง "เธอยังไหว", เพลง "ละลาย", และ เพลง "อยากเดินช้าๆ" และเก่งได้แต่งทำนองเพลงให้แก่ศิลปินอื่น ได้แก่ เพลง "วันนี้..วันสุดท้าย" ของเบล สุพล และ เพลง "หนึ่งคำถามสองคำตอบ" ของชิน ชินวุฒ ด้วย
ล่าสุด ปี พ.ศ. 2563 เก่งได้เป็นโปรดิวเซอร์เพลงและเป็นผู้เรียบเรียงทำนองเพลง "Live And Learn (ลีฟ แอนด์ เลิร์น)" ของ บอย โกสิยพงษ์ โดยเขาร้องร่วมกับ ปอ อรรณพ ทองบริสุทธิ์ แชมป์ AF7
วิทยากร.
เก่ง อธิป ได้เป็นวิทยากรในงาน "ธรรมะ-ทำมั้ย-ไม่ธรรมดา" จัดในปี 2562
การเลือกตั้งสมาชิกสภาผู้แทนราษฎรจังหวัดสมุทรปราการ เขต 5 แทนตำแหน่งที่ว่าง พ.ศ. 2563
การเลือกตั้งสมาชิกสภาผู้แทนราษฎรจังหวัดสมุทรปราการ เขต 5 แทนตำแหน่งที่ว่าง พ.ศ. 2563 เป็นการเลือกตั้งสมาชิกสภาผู้แทนราษฎรจังหวัดสมุทรปราการ แทนที่นายกรุงศรีวิไล สุทินเผือก ที่พ้นสภาพการเป็นสมาชิกสภาผู้แทนราษฎรเนื่องจากถูกศาลฎีกาแผนกคดีเลือกตั้งมีคำสั่งให้มีการเลือกตั้งใหม่โดยกำหนดเลือกตั้งในวันที่ 9 สิงหาคม 2563
เมื่อวันที่ 30 มิถุนายน พ.ศ. 2563 ศาลฎีกาแผนกคดีเลือกตั้ง มีคำพิพากษาในคดีที่คณะกรรมการการเลือกตั้ง ร้องขอให้ศาลวินิจฉัยกรณีคณะกรรมการการเลือกตั้งแจกใบเหลืองนายกรุงศรีวิไล สุทินเผือก สมาชิกสภาผู้แทนราษฎร พรรคพลังประชารัฐ เมื่อวันที่ 20 พฤศจิกายน พ.ศ. 2562 หลังถูกกล่าวหาให้ทรัพย์สินหรือผลประโยชน์อื่นใดแก่ผู้มีสิทธิเลือกตั้ง เพื่อจูงใจให้ผู้มีสิทธิเลือกตั้งลงคะแนนให้ เหตุคนใกล้ชิดไปมอบพวงหรีดและเงินใส่ซองช่วยงานศพ 1,000 บาท แก่ประชาชนในพื้นที่
ทั้งนี้ ศาลพิจารณาแล้วเห็นว่ากรณีดังกล่าว มีหลักฐานอันควรเชื่อได้ว่าการเลือกตั้งในเขตเลือกตั้งใดมิได้เป็นไปโดยสุจริตหรือเที่ยงธรรม แต่ไต่สวนแล้วไม่ได้ความชัดว่าเป็นการกระทำของผู้ได้รับเลือกตั้ง จึงพิพากษาให้มีการเลือกตั้งใหม่แทน นายกรุงศรีวิไล ตามมาตรา 133 ของ พ.ร.ป.ว่าด้วยการเลือกตั้งสมาชิกสภาผู้แทนราษฎร พ.ศ. 2561
คณะกรรมการการเลือกตั้ง ได้มติกำหนดวันรับสมัครคือวันที่ 16 กรกฎาคม –20 กรกฎาคม 2563 และกำหนดวันเลือกตั้งคือวันที่ 9 สิงหาคม พ.ศ. 2563 เนื่องจากเป็นวันที่สามารถจัดการเลือกตั้งได้ภายใน 45 วัน นับแต่วันที่ตำแหน่งว่างลงตามที่รัฐธรรมนูญกำหนด
ความไม่ชอบมาพากล.
วันที่ 9 สิงหาคม 2563 เวลา 11.20 น. พิธา ลิ้มเจริญรัตน์ หัวหน้าพรรคก้าวไกล รายงานความไม่ชอบมาพากล เช่น หน้าหน่วยเลือกตั้งมีป้ายหาเสียงของบางพรรค และมีการตั้งโต๊ะแจกเงิน
สุภัคชญา รัตนใหม่
กลุ่มอาการเลสช์—ไนแฮน
เก่ง อธิป
ท่าเรือมาคัมปุระ มหินทะ ราชปักษะ
ท่าเรือคัมปุระ มหินทะ ราชปักษะ  หรือ ท่าเรือฮัมบันโตตา  เป็นท่าเรือสมุทรในฮัมบันโดตา ประเทศศรีลังกา ท่าเรือระยะแรกเปิดในวันที่ 18 พฤศจิกายน 2553 ท่าเรือดังกล่าวสร้างในแผ่นดินและมีการท่าเรือศรีลังกาเป็นผู้ดำเนินการ มูลค่าก่อสร้างโดยประมาณทั้งหมดของโครงการระยะที่ 1 คิดเป็น 361 ล้านดอลลาร์สหรัฐ ซึ่งร้อยละ 85 ได้รับการสนุบสนุนทุนจากธนาคารเอ็กซิมแห่งสาธารณรัฐประชาชนจีน
เริ่มการก่อสร้างในเดือนมกราคม 2551 จะเป็นท่าเรือใหญ่สุดอันดับสองของศรีลังการองจากท่าเรือโคลัมโบ ท่าเรือฮัมบันโดตาจะรองรับเรือที่แล่นตามเส้นทางขนส่งสินค้าตะวันออก-ตะวันตกซึ่งผ่านใต้ต่อฮัมบันโดตาเป็นระยะห่าง 6 ถึง 10 ไมล์ทะเล (19 กิโลเมตร) โครงการท่าเรือระยะแรกจะมีสถานที่กำบัง ซ่อมแซมเรือ ต่อเรือและเปลี่ยนลูกเรือ ระยะหลังจะเพิ่มความจุของท่าเรือเป็น 20 ล้าน TEU ต่อปี เมื่อเสร็จสิ้นแล้ว อ้างว่าท่าเรือนี้จะเป็นท่าเรือใหญ่สุดที่สร้างบนแผ่นดินในคริสต์ศตวรษที่ 21 ทีเดียว
อย่างไรก็ดี ในปี 2559 ท่าเรือฮัมบันโดตามีรายได้ 11.81 ล้านดอลลาร์สหรัฐ และมีค่าใช้จ่าย 10 ล้านดอลลาร์สหรัฐคิดเป็นมูลค่าโดยตรงและมูลค่าบริการจัดการ คิดเป็นกำไรจากการดำเนินการเพียง 1.81 ล้านดอลลาร์สหรัฐ เมื่อท่าเรือขาดทุนหนัก ทำให้การชำระหนี้คืนเป็นไปได้ยาก ในปี 2559 จึงมีการเสนอให้เช่าท่าเรือ 80% เป็นการแลกเปลี่ยนหนี้สินกับหุ้นของบริษัท ให้แก่บริษัทที่ถือหุ้นใหญ่ท่าเรือวาณิชแห่งจีน (CMPort) ซึ่งจะลงทุน 1.12 พันล้านดอลลาร์สหรัฐเพื่อฟื้นฟูท่าเรือภายใต้หุ้นส่วนระหว่างภาครัฐและเอกชน ต่อมา มีการตัดสินใจว่าภายใต้ความตกลง CMPort จะถอนทุน 20% ไปยังบริษัทศรีลังกาภายในสิบปี CMPort จะใช้จ่ายอย่างน้อย 700–800 ล้านดอลลาร์สหรัฐหรือกว่านั้น เพื่อดึงท่าเรือให้เข้าสู่ระดับปฏิบัติการ ในเดือนกรกฎาคม 2560 มีการลงนามความตกลง แต่ลดการให้เช่าจากเดิม 80% เหลือ 70%
คอร์ปุส คาเวอร์โนซุม พีนิส
คอร์ปุส คาเวอร์โนซุม พีนิส  เป็นคู่ของบริเวณคล้ายฟองน้ำของเนื้อเยื่อพองยุบได้ ซึ่งในขณะแข็งตัวนั้นองคชาตจะประกอบด้วยเลือดเป็นส่วนใหญ่
กายวิภาค.
คอร์ปุส คาเวอร์โนซุมสองอันและคอร์ปุส สปอนจิโอซุม (หรือรู้จักกันว่า "corpus cavernosum urethrae" ในศัพท์และแผนภาพเก่า) เป็นเนื้อเยื่อพองยุบได้สามอันที่อยู่ด้วยกันตามความยาวขององคชาต ซึ่งจะเต็มไปด้วยเลือดในระหว่างการแข็งตัวขององคชาต คอร์ปุส คาเวอร์โนซุมสองอันจะวางตัวอยู่ตามลำองคชาต จากกระดูกหัวหน่าวไปจนถึงหัวองคชาต ซึ่งเป็นบริเวณที่ทั้งสามรวมเข้าด้วยกัน การก่อตัวเหล่านี้มาจากเนื้อเยื่อคล้ายฟองน้ำที่ประกอบด้วยทราเบคูเล ซึ่งเป็นช่องว่างไร้รูปร่างที่เต็มไปด้วยเลือดจะถูกบุด้วยเนื้อเยื่อบุผิวและถูกแยกออกจากกันโดยผนังกั้นเนื้อเยื่อเกี่ยวพัน&lt;ref name="http://www.thesite.org/sexandrelationships/sexuality/exploration/embarrassingerections"&gt;&lt;/ref&gt;&lt;ref name="http://www.whitelotuseast.com/Erection.htm"&gt;&lt;/ref&gt;
กายวิภาคของเพศชายนั้นไม่มีกระเปาะโพรงหน้า (vestibular bulbs) แต่จะมีคอร์ปุส สปอนจิโอซุมแทน โดยเป็นบริเวณที่เล็กกว่าด้านล่างขององคชาต ซึ่งประกอบด้วยท่อปัสสาวะและก่อตัวเป็นหัวองคชาต
สรีรวิทยา.
ในบางสถานการณ์ การปล่อยไนตริกออกไซด์จะนำมาก่อนการผ่อนคลายของกล้ามเนื้อในคอร์ปุส คาเวอร์โนซุมและคาร์ปุส สปอนจิโอซุม ในกระบวนการที่คล้ายกับการเร้าอารมณ์ในเพศหญิง เนื้อเยื่อฟองน้ำจะถูกเติมด้วยเลือด จากหลอดเลือดแดงตามความยาวขององคชาต โดยมีเลือดเข้าสู่คอร์ปุส สปอนจิโอซุมเล็กน้อยเท่านั้น ส่วนที่เหลือที่เป็นคอร์ปุส คาเวอร์โนซุมนั้นขยายไปได้ถึง 90% ของเลือดที่เกี่ยวข้องกับการแข็งตัว และจะเพิ่มในทั้งความยาวและเส้นผ่านศูนย์กลาง ส่วนหน้าที่ของคอร์ปุส สปอนจิโอซุมนั้นคือการป้องกันการบีบอัดของท่อปัสสาวะในระหว่างการแข็งตัว
เลือดสามารถออกจากเนื้อเยื่อพองยุบได้ เพียงทางระบบระบายของหลอดเลือดดำบริเวณรอบของกำแพงด้านนอกของคอร์ปุส คาเวอร์โนซุมเท่านั้น โดยเนื้อเยื่อที่เป็นฟองน้ำจะกดทับกับเนื้อเยื่อที่หนาแน่นโดยรอบ (ทูนิกา อัลบูจินี) ทำให้จำกัดการไหลของหลอดเลือดดำเหล่านี้ ป้องกันไม่ให้เลือดไหลออกมาได้ ทำให้องคชาตนั้นเกิดการแข็งตัว
Magampura Mahinda Rajapaksa Port
ท่าเรือฮัมบันโตตา
เขตปริมณฑลและเมืองหลวงแห่งชาติ (เกาหลีใต้)
ฉัตรนาค
ฉัตรนาค  เป็นพืชในสกุลกะตังใบ ลักษณะเป็นไม้พุ่มไม่ผลัดใบขนาดเล็กถึงปานกลาง สูง 2–3 เมตร ลำต้นสีม่วงอ่อน เมื่ออายุมากสีเข้มขึ้น ใบเป็นใบประกอบแบบขนนกสองชั้น รูปไข่แกมรูปรี ขนาด 8–10 × 10–15 เซนติเมตร ปลายใบเรียวแหลม โคนใบสอบ ขอบใบเป็นคลื่น แผ่นใบสีม่วงแดงเป็นมัน ดอกออกเป็นช่อกระจุกแยกแขนงที่ปลายยอด มีดอกย่อยจำนวนมาก กลีบดอกย่อยด้านในสีชมพู ด้านนอกสีแดง โคนกลีบดอกเชื่อมติดกันเป็นหลอดสั้น ๆ ปลายแยกเป็นแฉก 5–6 แฉก กลีบเลี้ยงสีแดงอมม่วง ออกดอกช่วงเดือนกรกฎาคม–สิงหาคม ผลเป็นผลกลม มีเนื้อนุ่ม เมื่อสุกมีสีแดงคล้ำหรือดำ
ฉัตรนาคมีถิ่นกำเนิดในเขตร้อนและกึ่งเขตร้อนของทวีปยุโรป แอฟริกา และเอเชีย ปลูกเป็นไม้ประดับเนื่องจากมีทรงพุ่มสวย โดยปลูกบนดินร่วนระบายน้ำได้ดี แสงแดดรำไรหรือครึ่งวัน ต้องการน้ำปานกลาง รากนำมาทุบใช้พอกรักษาฝีหนอง ยาต้มจากรากและใบต้มใช้เป็นยารักษาบาดแผล
พงศ์ณริลน์ ใหม่คามิ
ตติยา สนสกุล
หอดูดาวหลวงกรีนิช
กรีนิช
ดิจิมอนแอดเวนเจอร์ Last Evolution คิซึนะ
ดิจิมอนแอดเวนเจอร์ LAST EVOLUTION คิซึนะ  (อังกฤษ: Digimon Adventure Last Evolution Kizuna) เป็นภาพยนตร์แอนิเมชันของประเทศญี่ปุ่น ผลิตโดยโทเอแอนิเมชัน และ ยูเมะตะคอมพานี เข้าฉายในประเทศญี่ปุ่นเมื่อวันที่ 21 กุมภาพันธ์ พ.ศ. 2563 เป็นผลงานฉลองครบรอบ 20 ปี ดิจิมอนแอดเวนเจอร์
ในส่วนประเทศไทย ผู้นำเข้าการฉายภาพยนตร์คือการ์ตูนคลับมีเดีย และ เอ็ม พิคเจอร์ส เดิมมีกำหนดการณ์เข้าฉายภาพยนตร์ในวันที่ 2 เมษายน พ.ศ. 2563 แต่ด้วยสถานการณ์การระบาดทั่วของไวรัสโคโรนาในประเทศไทย พ.ศ. 2563 ทำให้ภาพยนตร์ถูกเลื่อนฉายเป็นวันที่ 16 กรกฎาคม พ.ศ. 2563
เมื่อวันที่ 29 กรกฎาคม ค.ศ. 2018 ได้มีการประกาศสร้างโปรเจกต์ผลงานครบรอบ 20 ปีของซีรีส์ดิจิมอนแอดเวนเจอร์ ถูกสร้างเป็นภาพยนตร์โดยใช้ชื่อเรื่องว่า ดิจิมอนแอดเวนเจอร์ LAST EVOLUTION คิซึนะ โดยมี โทโมฮิสะ ทานิงุจิ เป็นผู้กำกับ และ อาคาซึกิ ยามาโทยะ ผู้เขียนบทภาพยนตร์ พร้อมทั้งเพิ่มทีมงานแอนิเมชันจากยูเมะตะคอมพานีเข้ามามีส่วนร่วมในการทำภาพยนตร์เรื่องนี้ ทั้งนี้ได้ประกาศในแชนแนลยูทูบ Toei Animation ว่าใช้ทีมพากย์จากชุดเดิมของภาค Tri เข้ามาพากย์เรื่องนี้ และได้เข้าฉายในประเทศญี่ปุ่นเมื่อวันที่ 21 กุมภาพันธ์ ค.ศ. 2020
เรื่องราวหลังจากเหตุการณ์ของดิจิมอนแอดเวนเจอร์ tri. อีก 5 ปีให้หลัง กลุ่มเด็กที่ถูกเลือกจากดิจิตอลเวิลด์ได้เติบโตขึ้นมา เข้าสู่เส้นทางที่ต้องการตามความฝันที่หวังไว้ ไทจิและยามาโตะ มีชีวิตที่ลุ่มๆดอนๆ ทำงานพิเศษหาเลี้ยงชีพ ควบคู่ไปกับการเป็นนักศึกษา จู่ๆ ก็เกิดเหตุการณ์บุคคลที่หมดสติ ซึ่งทั้งหมดนั่นก็คือเด็กที่ถูกเลือกในอดีตที่เติบโตเป็นผู้ใหญ่เริ่มล้มป่วยอยู่ในอาการโคม่าแบบไม่ทราบสาเหตุ ไทจิ, ยามาโตะ, ทาเครุ และ ฮิคาริ ได้ตามหาเบาะแสที่มาจนได้พบกับ เมโนอา เบลุชชี่ หญิงสาวที่วิจัยเกี่ยวกับดิจิมอนที่กำลังสืบหาคดีนี้อยู่เช่นกัน พวกไทจิได้พบกับดิจิมอนปริศนา อีออสมอน ซึ่งเป็นผู้ที่โจมตีเด็กที่ถูกเลือกจนล้มป่วยหมดสติ แต่จากการต่อสู้ของไทจิและยามาโตะครั้งนี้ เป็นการนำไปสู่บทสรุปเรื่องราวที่แท้จริงของการเติบโตเป็นผู้ใหญ่...
ดิจิมอนแอดเวนเจอร์ 20th เมโมเรียลสตอรี่.
ดิจิมอนแอดเวนเจอร์ 20th เมโมเรียลสตอรี่  เป็นแอนิเมชันสั้นที่มีความยาว 5 นาที โดยเนื้อหาหลักเป็นเนื้อหาที่มีความเกี่ยวข้องกับภาพยนตร์ทั้งช่วงก่อนเนื้อเรื่องและเหตุการณ์อีกมุมหนึ่งที่ไม่ได้ถูกเผยในภาพยนตร์ มีจำนวนตอนทั้งหมด 5 ตอน โดยตอนที่ 1 ถึงโซระ ได้ออกฉายลงในทางยูทูปชื่อแชนแนล Toei Animation มีทั้งเสียงต้นฉบับและคำบรรยายภาษาอังกฤษ ในส่วนตอนอื่นๆ มีกำหนดลงในแผ่นบลูเรย์ ภายในเดือนธันวาคม ค.ศ. 2020
อาทิตยา บุญยะเลี้ยง
อาทิตยา บุญยะเลี้ยง หรือ หญิง แปงอ้วน หรือที่รู้จักในชื่อ กระต่าย อาร์สยาม เกิดวันที่ 4 มิถุนายน พ.ศ. 2532 เป็นนักร้องหญิงที่มีชื่อเสียงของไทย และเป็นนักมวยไทยหญิงที่มีผลงานเป็นที่ยอมรับในประเทศญี่ปุ่น อีกทั้งยังเป็นน้องสาวแท้ ๆ ของกระแต อาร์สยาม
กระต่ายสำเร็จการศึกษาจากคณะสถาปัตยกรรมศาสตร์ มหาวิทยาลัยศรีปทุม
อาทิตยา บุญยะเลี้ยง ชื่อเล่น "กระต่าย" ศิลปินค่ายอาร์สยาม เป็นชาวจังหวัดลำปาง เป็นบุตรคนที่สามจากทั้งหมดสี่คนของผิน แปงอ้วน กับปรานอม รอดเลี้ยง มีพี่น้องคือ เกศรินภรณ์ แปงอ้วน, กระแต อาร์สยาม (ชื่อเดิม: คุณกระแต โฟร์ทีน หรือ นิภาพรคุณหญิง แปงอ้วน) ตามลำดับ
ผลงานเพลงชุดแรกที่บันทึกเสียงคือ "ตีเข่าเขย่าแดนซ์" โดยได้ใช้ชื่อว่า กระแต-กระต่าย (นามสกุลก่อนสมรสของมารดา) เข้าบันทึกเสียงเป็นนักร้องลูกทุ่งคนแรกของค่ายอาร์ สยาม เมื่อปี พ.ศ. 2552 งานเพลงในยุคแรกเป็นแบบลูกทุ่งภาคกลาง และลูกทุ่งอีสาน แต่หลังจากมีผลงาน ชุด ได้เริ่มออกผลงานแนวหมอลำโดยมี พิมพ์ใจ เพชรพลาญชัย เป็นครูสอนการร้องลำให้ ในเดือนมิถุนายน พ.ศ. 2561 อาทิตยา ได้เซ็นสัญญากับค่ายใหม่อาร์สยาม ในสังกัดอาร์เอส เมื่อปี พ.ศ. 2563 เป็นนักร้องค่ายKT Family Official.
อรรัศมิ์ดา โรจนเตชสิริ
ทางหลวงแผ่นดินหมายเลข 376
ทางหลวงแผ่นดินหมายเลข 376 หรือ ทางเลี่ยงเมืองราชบุรี เป็นทางหลวงแผ่นดินขนาด 4-6 ช่องจราจร มีลักษณะเป็นถนนอ้อมตัวเมืองราชบุรีไปทางทิศตะวันออก เริ่มต้นจากถนนเพชรเกษม ที่ทางแยกต่างระดับเลี่ยงเมืองราชบุรี ข้ามคลองขุดลัด ผ่านถนนราชาบุระ จากนั้นข้ามแม่น้ำแม่กลอง ข้ามถนนมนตรีสุริยวงศ์ ข้ามทางรถไฟสายใต้ ผ่านแยกดอนตะโก แยกดอนแจง และสิ้นสุดสายทางที่ทางแยกต่างระดับนิรันดร์ จุดบรรจบถนนเพชรเกษม รวมระยะทาง 9.950 กิโลเมตร เป็นเส้นทางในความรับผิดชอบของแขวงทางหลวงราชบุรี
ทางหลวงแผ่นดินหมายเลข 376 เดิมคือ ทางหลวงชนบท รบ.1010 อยู่ในความดูแลของแขวงทางหลวงชนบทราชบุรี สำนักทางหลวงชนบทที่ 4 (เพชรบุรี) กรมทางหลวงชนบท สร้างขึ้นตามพระราชกฤษฎีกากำหนดเขตที่ดินในบริเวณที่จะเวนคืน ในท้องที่ตำบลโคกหม้อ ตำบลพงสวาย ตำบลบ้านไร่ ตำบลหน้าเมือง และตำบลดอนตะโก อำเภอเมืองราชบุรี จังหวัดราชบุรี พ.ศ. 2543 มีชื่อแรกเริ่มว่า "ถนนสาย ค ผังเมืองรวมราชบุรี" จนกระทั่งปี พ.ศ. 2563 กรมทางหลวงชนบทได้โอนสายทางนี้ให้กรมทางหลวงเป็นผู้ดูแลและบำรุงรักษา และเปลี่ยนหมายเลขสายทางจากทางหลวงชนบท รบ.1010 เป็นทางหลวงแผ่นดินหมายเลข 376 ปัจจุบันทางหลวงสายนี้อยู่ในความดูแลของแขวงทางหลวงราชบุรี สำนักงานทางหลวงที่ 15 (ประจวบคีรีขันธ์)
ฟุตบอลหญิงทีมชาติตุรกี
ฟุตบอลหญิงทีมชาติตุรกี เป็นทีมฟุตบอลหญิงตัวแทนของประเทศตุรกี ก่อตั้งขึ้นใน ค.ศ. 1995 และลงเล่นในการแข่งขันรอบคัดเลือกฟุตบอลโลกหญิงและฟุตบอลหญิงชิงแชมป์แห่งชาติยุโรป
สหพันธ์ฟุตบอลตุรกี (TFF) เป็นหน่วยงานที่มีส่วนช่วยในการก่อตั้งฟุตบอลหญิงทีมชาติตุรกีชุดใหญ่, รุ่นอายุไม่เกิน 19 ปี, รุ่นอายุไม่เกิน 17 ปี และรุ่นอายุไม่เกิน 15 ปี ทีมชาติรุ่นอายุไม่เกิน 19 ปีก่อตั้งใน ค.ศ. 2001 และลงเล่นในรอบคัดเลือกฟุตบอลหญิงชิงแชมป์แห่งชาติยุโรป รุ่นอายุไม่เกิน 19 ปี ต่อมาใน ค.ศ. 2006 ได้ก่อตั้งทีมชาติรุ่นอายุไม่เกิน 17 ปีสำหรับลงแข่งขันในรอบคัดเลือกฟุตบอลหญิงชิงแชมป์แห่งชาติยุโรป รุ่นอายุไม่เกิน 17 ปี และใน ค.ศ. 2009 ด้วยวัตถุประสงค์ในการพัฒนาผู้เล่นเยาวชน จึงได้ก่อตั้งทีมชาติรุ่นอายุไม่เกิน 15 ปี สำหรับลงแข่งขันในโอลิมปิกเยาวชนและรายการอื่น ๆ
ฟุตบอลในประเทศตุรกี
ฟุตบอล เป็นกีฬาที่ได้รับความนิยมมากที่สุดในประเทศตุรกี โดยเริ่มเป็นที่รู้จักกันมาตั้งแต่สมัยจักรวรรดิออตโตมัน การแข่งขันฟุตบอลนัดแรกของประเทศจัดขึ้นที่ซาโลนิกาใน ค.ศ. 1875 จากการแนะนำของผู้อาศัยชาวอังกฤษ ในปัจจุบัน ระบบลีกฟุตบอลตุรกีมีลีกอาชีพ 5 ระดับ โดยหนึ่งในนั้นเป็นลีกฟุตบอลหญิง
ซือเปร์ลีก.
ซือเปร์ลีก เป็นลีกฟุตบอลระดับสูงสุดของประเทศ จัดการแข่งขันกันมาตั้งแต่ ค.ศ. 1959 มีสโมสรเข้าร่วมแข่งขัน 18 สโมสร ทีมชนะเลิศจะได้สิทธิ์เข้าร่วมแข่งขันในรอบแบ่งกลุ่มของยูฟ่าแชมเปียนส์ลีก สโมสรที่ประสบความสำเร็จมากที่สุดของประเทศ ได้แก่ กาลาทาซาไร, เฟแนร์บาห์แช, เบชิกทัช และแทรปซอนสปอร์ กาลาทาซาไรเป็นสโมสรที่ชนะเลิศซือเปร์ลีกมากที่สุด แต่ถ้าหากนับช่วงลีกก่อนที่จะเป็นซือเปร์ลีกเข้าไปด้วยแล้ว เฟแนร์บาห์แชจะเป็นสโมสรที่คว้าแชมป์มากที่สุด อย่างไรก็ตาม สหพันธ์ฟุตบอลตุรกีไม่รองรับแชมป์รายการเตอร์กิชฟุตบอลแชมเปียนชิและเนชันนัลดิวิชัน แม้ว่ารายการเหล่านั้นจะเคยดำเนินการโดยสหพันธ์ฟุตบอลตุรกีก็ตาม
ฟุตบอลถ้วย.
รายการแข่งขันอื่น ๆ ที่ถูกยกเลิก ได้แก่ ไพรม์มินิสเตอร์คัพ, อะตาตืร์กคัพ, อิสตันบูลฟุตบอลคัพ, ฟลีตคัพ, ทีเอสวายดีคัพ และสปอร์โตโตคัพ
ฟุตบอลทีมชาติตุรกี.
Pentose Phosphate Pathway
ทีโอวัน
ทีโอวัน (; ก่อนหน้ารู้จักในชื่อ ทีโอโอ ) สมาชิกบอยแบนด์ชาวเกาหลีใต้ 6 คน ได้แก่ ดงกอน ชาน จีซู แจยุน เจยู และ คยองโฮ จากรายการเรียลลิตี้โชว์ To be World Klass ของ Mnet เดบิวต์เมื่อวันที่ 1 เมษายน 2020 แต่เดิมมีสมาชิก 10 คน คือ ชีฮุน มินซู เจโรม และ อุงกี ซึ่งออกจากกลุ่มเมื่อเดือนมิถุนายน 2022
เดบิวต์วันที่ 1 เมษายน 2020 ชื่อวง TOO มาจากคำว่า Ten Oriented Orchestra จะแสดงให้เห็นถึงความสามารถของไอดอล 10 คนที่จะผสมผสานความเป็นตะวันออกเข้ากับเพลงแบบตะวันตกและมีเป้าหมายไปสู่ระดับโลก
2020 : การก่อตั้งและเปิดตัวพร้อมมินิอัลบั้ม "Reason For Being: Benevolence".
ในวันที่ 1 เมษายน 2020 กลุ่มเปิดตัวด้วยมินิอัลบั้มแรก 'Reason For Being: Benevolence' ด้วยชื่อเพลง "Magnolia".https://www.youtube.com/watch?v=VMON43ideUI&amp;feature=youtu.be)
ในวันที่ 20 มีนาคม 2020, มีการประกาศว่าวงจะเข้าร่วมการแข่งขันเรียลลิตี้ทีวีของ Mnet "Road to Kingdom". พวกเขาเป็นวงที่2 ที่ตกรอบในตอนที่7
เมื่อวันที่ 15 กรกฎาคม 2020 วงได้ปล่อยมินิอัลบั้มที่สองของพวกเขา " Running TOO gether " พร้อมกับชื่อเพลง "Count 1, 2""
2021:ชื่อวงใหม่ TO1.
ในวันที่13 มกราคม 2021 CJ ENM และ n.CH Entertainment มีส่วนเกี่ยวข้องกับข้อพิพาทด้านการจัดการ โดยมีรายงานว่า CJ ENM ได้ยกเลิกสัญญาการบริหารของพวกเขากับ n.CH Entertainment ในวันถัดมา n.CH Entertainment ตอบสนองต่อข้อพิพาทดังกล่าวโดยระบุว่าสัญญาของพวกเขาไม่ได้ลงนามอย่างเป็นทางการเป็นเวลาหลายเดือนและไม่มีการจ่ายค่าใช้จ่ายใด ๆ ตั้งแต่เดือนสิงหาคม 2020
เมื่อวันที่ 28 มีนาคม ได้ประกาศอย่างเป็นทางการว่า วงได้เปลี่ยนชื่อจาก TOO เป็น TO1
2022 : การออกจากวงของ ชีฮุน มินซู เจโรม และ อุงกี และการเพิ่มสมาชิกใหม่.
ในวันที่ 17 มิถุนายน 2022 เว็บไซต์ออฟฟิเชียลของวง TO1 ได้ประกาศว่า ชีฮุน มินซู เจโรม และอุงกี ได้ยุติบทบาทการเป็นสมาชิกของวงอย่างเป็นทางการ และจะมีการเพิ่มสมาชิกใหม่มาด้วยกัน 3 คน
ในวันที่ 28 กรกฎาคม 2022 วงได้ปล่อยมินิอัลบั้ม WHY NOT? พร้อมสมาชิกใหม่มาด้วยกัน 3 คน ได้แก่ ไดโกะ เรนตะ และยอจอง
ซีเลีย
มิอูระ ฮารูมะ
มิอูระ ฮารูมะ (; 5 เมษายน ค.ศ. 1990- 18 กรกฎาคม ค.ศ. 2020) เป็นนักแสดงและนักร้องชาวญี่ปุ่นที่ร่วมอะมิวส์ เขาได้รับบทในละครโทรทัศน์ "Agri" (1997) และโด่งดังจากภาพยนตร์ "โคอิโซระ" (2007) ได้รับรางวัลสาขาดาวรุ่งของปี (Newcomer of the Year) ในงาน งานประกาศรางวัลเจแปน อะคาเดมี ไพรซ์ ครั้งที่ 31 ในปีถัดมา มิอูระนำแสดงใน "ครูสาวยากูซ่า" (2009) ซีซันสาม, "รหัสมรณะ" (2009), "นาโอโกะ" (2009), "ฝากใจไปถึงเธอ" (2010), "ป่วนหัวใจรักแม่นางซิน" (2013), "โบกุ โนะ อิตะ จิกัน" (2013), "The Eternal Zero" (2013), "ผ่าพิภพไททัน" (2015), "กินทามะ 2" (2018) และ "Two Weeks" (2019)
การถ่ายทอดสด
การออกอากาศสด หรือที่เรียกว่า การถ่ายทอดสด  โดยทั่วไปหมายถึงการที่สื่อประเภทต่าง ๆ ออกอากาศทันทีอย่างมีนัยสำคัญ
ตัวอย่างสื่อที่พบเห็นทั่วไปของการถ่ายทอดสด คือ รายการข่าว หรือการออกอากาศข่าว
การถ่ายทอดสดประเภทอื่น ๆ ได้แก่
เจ้าพระยายมราช (บุนนาค ยมนาค)
เมื่อเจ้าพระยายมราช (บุนนาค) ถึงแก่อสัญกรรมเมื่อพ.ศ. 2389 สิริอายุประมาณเจ็ดสิบกว่าปี จึงอนุมานว่าเจ้าพระยายมราช (บุนนาค) เกิดเมื่อประมาณพ.ศ. 2319 ในรัชสมัยสมเด็จพระเจ้ากรุงธนบุรี ปรากฏครั้งแรกรับราชการเป็นพระอภัยโนฤทธิ์ หรือพระอภัยรณฤทธิ์ จางวางกรมพระตำรวจซ้ายในรัชกาลที่ 3 ก่อนหน้านั้นดำรงตำแหน่งใดมาบ้างไม่ปรากฏ พระอภัยโนฤทธิ์ (บุนนาค) เข้าร่วมกองทัพเรือของเจ้าพระยาพระคลัง (ดิศ บุนนาค) ในสงครามอานัมสยามยุทธเมื่อพ.ศ. 2377 ในยุทธนาวีที่คลองหวั่มนาว (Vàm Nao) พระอภัยโนฤทธิ์ (บุนนาค) นำกองเรือทัพหน้าเข้าโจมตีทัพเรือฝ่ายญวน แต่กองเรือที่ตามหลังพระอภัยโนฤทธิ์มานั้นไม่ยอมถอนสมอขึ้นเพื่อแล่นเรือไปสู้กับญวน พระอภัยโนฤทธิ์เห็นว่าไม่มีกองเรือตามมาจึงถอยกลับ ยุทธนาวีที่คลองหวั่มนาวครั้งนั้นไม่ประสบผลสำเร็จ ต่อมาพระอภัยโนฤทธิ์ (บุนนาค) จึงได้เลื่อนขึ้นดำรงตำแหน่งเป็นเจ้าพระยายมราช เสนาบดีกรมพระนครบาล
เมื่อพ.ศ. 2381 เกิดกบฏหวันหมาดหลี ทัพของชาวมลายูไทรบุรีเข้าโจมตีเมืองสงขลาและปัตตานี ในพ.ศ. 2382 พระบาทสมเด็จพระนั่งเกล้าเจ้าอยู่หัวมีพระราชโองการโปรดเกล้าฯ ให้เจ้าพระยายมราช (บุนนาค) และพระยาศรีพิพัฒน์รัตนราชโกษา (ทัต บุนนาค) ยกทัพเรือออกไปช่วยเจ้าพระยานครศรีธรรมราช (น้อย) และพระยาสงขลา (เถี้ยนเส้ง) ปราบกบฏทางใต้ เมื่อทัพเรือของเจ้าพระยายมราช (บุนนาค) และพระยาศรีพิพัฒน์ฯ (ทัต) ไปถึงเมืองสงขลาแล้ว ปรากฏว่าทัพฝ่ายกบฏไทรบุรีได้ถอยกลับไปแล้ว